SARIE-briewe Mei 2010 | SARIE
SARIE-briewe Mei 2010	deur admin
Dans in die reënDit reën in die Suid-Kaap – genade-gawe uit sy Vaderhand. 'n Fyn misreën vou see, berge en land in 'n sluier van dankbaarheid toe.
Ek koers in die nat straat af met die reën wat 'n vreugde-mantel oor en om my vou en ek dank God vir só baie vreugde en genade wat deel is van my lewe.Bettie Louw, Mosselbaai
DobbelsteentjieMet my verjaardag op hande kry ek bedekte vrae van my man oor wat ek as geskenk wil hê. Botox, facelifts en so 'n bietjie nartjieskil uitsuig is dalk 'n opsie, maar helaas, baie duur.
En toe ek universiteit toe gaan, het my pa vir my 'n klein spaarboksie van hout gegee. Dis nou op my lessenaar, gevul met besigheidskaartjies van wynvriende wêreldwyd en steeds my kosbaarste besitting.Soms is die klein dingetjies in die lewe soveel meer werd as geld en glorie.Jacoline Haasbroek, Franschhoek
In ons bloedSaterdagaand vlieg ek ná 'n kongres terug van Johannesburg af Durban toe. 'n Vreemdeling kom sit langs my.Ek begin 'n bietjie gesels nadat ons opgestyg het. Hy vertel my dis sy eerste besoek aan Suid-Afrika. Hy is van Ghana.
Nadat ons geland het, haal hy my oornagtas uit die bagasierak bokant ons koppe en groet my met die hand.'n Vreemdeling het my pad gekruis en weer eens het ek met dankbaarheid besef wat ek het. Ons is almal bekommerd oor SA se toekoms, maar dit bly 'n wonderlike land! Afrika se rooi grond is in ons bloed.Marika van Wyk, Kloof
Ek gaan binnekort my doelgewig bereik nadat ek in Augustus 2009 met Bertha le Roux se dieetplan by Dr. Cohen begin het.
Ek het reeds 26 kg afgeskud en moet nog 12 kg verloor. Dis werklik die beste eetplan waarop ek al ooit was. En my "kleiner" klere pas my weer.
Al die odds was eintlik teen my, want hier in KZN is nie 'n kliniek nie. Ek sluit toe by een in Midrand aan en ondersteuning was altyd net 'n e-pos-boodskap en telefoonoproep ver. Nou is daar geen keer aan my nie! Vanjaar kan ek my negende Comrades met groter gemak aandurf.
Sandra Odendaal, Amanzimtoti*Lees ook "Nuwe lyf" op sarie.com> my wêreld> briewe> SARIE-briewe
Hoe gee ek 'n selfoondrukkie?Ons sit op die lughawe en eet vir oulaas 'n steak. Ons is hier om vir ouboet af te sien wat by kleinsus gaan kuier. Ek's die in-between sus, en my hart is ook vandag in-between.
Dankie tog vir tegnologies-ondersteunde liefde, maar ai, 'n drukkie bly 'n drukkie!Petro Kleingeld, Trompsburg
Nou toe nou!Groot was my verbasing toe ek die Maart 2010-SARIE in die dokter se wagkamer optel en lees 'n sogenaamde Afri-Frans-CD, waarop 'n Franse diva "ons heel mooiste Afrikaanse liedjies in Frans sing", het SA se musiekliefhebbers oorrompel.
Ek gaan liewer lekker saamsing wanneer die liedjies in Afrikaans gesing word!Paul van Zijl, Groot-Brakrivier
Lied van 'n tango
Dankie, Amanda Strydom en Jeanne Els.Fre-Nay Brown, Kuilsrivier*Jeanne Els is die skrywer van Tango: Ligvoets deur die lewe.
'n LigstraalEk kan soos gewoonlik nie wag om SARIE se briewe te lees nie. Griet Meyer se "Waarheen op pad?" (April 2010) was 'n ligstraal. Die vrag op my rug . . . is dit nodig?
Dan lees ek dat ek die vrag op my rug moet afskud. Eke het nog altyd bo uitgekom en weet dat wanneer ek glo en vertrou, daar 'n blink toekoms op my wag!Positief, Jeffreysbaai
Die resepMy moeder is in Januarie 1995 oorlede, maar ek het al die kosbare herinneringe en 'n liefde vir bak wat ons so dikwels gedeel het.
'n Mens moet die tye saam met jou moeder koester. Dít onthou jy wanneer dit net jy en jou gedagtes is.Ina de Bruyn, Malelane
Sarie MaraisOp 7 Augustus verlede jaar word ek ouma van 'n pragtige babadogter. Ek ontmoet haar en haar ma en my skoonfamilie ses maande later – op 24 Desember 2009 in 'n spierwit sneeubedekte Amsterdam, waar hulle woon.